Իրենց ուղերձներում եւ մաղթանքներում կոնգրեսականներ Ռոյսը, Ֆրանք Փալոնը, Ադամ Շիֆը, Մայքլ Գրիմը, Ջաքի Սպիյըրը, Աննա Էշուն, Դէյվիդ Սիսիլին եւ այլոք՝ շնորհավորելով Լեռնային Ղարաբաղի ժողովրդին ազատության շարժման 25-ամյակի կապակցությամբ, պատրաստակամություն հայտնեցին շարունակելու իրենց աջակցությունն Արցախի ղեկավարության եւ ժողովրդի կողմից գործադրվող ջանքերին՝ անկախ եւ ժողովրդավարական պետականության կերտման ուղղությամբ: Իրենց ելույթներում ԱՄՆ օրենսդիր իշխանության ներկայացուցիչները դատապարտեցին Սումգայիթում, Բաքվում, Կիրովաբադում եւ Մարաղայում Ադրբեջանի կողմից իրականացված ոճրագործությունները՝ միաժամանակ մտահոգություն հայտնելով տարածաշրջանում իրադրության լարվածությունը պահպանելու ուղղությամբ Ադրբեջանի կողմից առայսօր մշտապես իրականացվող քայլերի առնչությամբ: